Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 112/13/8808	Rožňava, 16.6.2014
EEČ : 2-67-198-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Rožňava
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 17.4.2013, spisová značka Pv 112/13/8808, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 02.02.2013 v čase od 04.15 hod. do 04.45 hod. vykonali krádež vlámaním do chladiaceho boxu „Pepsi“, umiestneného vedľa stánku PNS na autobusovej stanici v XXXXX tak, že rukami vytrhli čelnú stenu a dvere boxu, a odcudzili odtiaľ 7 ks 0,5 l fliaš nealkoholických nápojov rôznych značiek, čím spôsobili spoločnosti XXXXX škodu vo výške XXXXX € a poškodením boxu vo výške XXXXX,-€, 

Uznesením prokurátora Okresnej prokuratúry XXXXX zo dňa 17.4.2013, spisová značka Pv 112/13/8808, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
3.	XXXXX, dátum narodenia: XXXXX 
12 mesiacov
Odôvodnenie:
Uznesením námestníčky okresného prokurátora v XXXXX, sp. zn. Pv 112/2013 zo dňa 17.04.2013, bolo podľa § 216 ods. 1 písm. a), b), c) Tr. por. podmienečne zastavené trestné stíhanie vedené proti obvineným XXXXX ml. XXXXX a ml. XXXXX za v spolupáchateľstve podľa § 20 Tr. zák. prečin krádeže podľa § 212 ods. 2 písm. a) Tr. zák., na tom skutkovom základe, že 
dňa 02.02.2013 v čase od 04.15 h do 04.45 h vykonali krádež vlámaním do chladiaceho boxu „Pepsi“, umiestneného vedľa stánku PNS na autobusovej stanici v XXXXX, tak, že rukami vytrhli čelnú stenu a dvere boxu a odcudzili odtiaľ 7 ks 0,5 l fliaš nealkoholických nápojov rôznych značiek, čím spôsobili spoločnosti Kappa Press, s. r. o. XXXXX škodu vo výške XXXXX € a poškodením boxu škodu vo výške XXXXX €. 
Podľa § 216 ods. 2 Tr. por. bola obvineným určená skúšobná doba v trvaní 12 (dvanásť) mesiacov, každému samostatne. 
Uznesenie o podmienečnom zastavení trestného stíhania nadobudlo právoplatnosť dňa 02.05.2013, skúšobná doba teda uplynula dňa 02.05.2014. 
Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje.
Preskúmaním príslušného spisového materiálu, došlých správ z Obecného úradu v XXXXX a Obvodného oddelenia PZ SR v XXXXX, som zistila, že obvinení v skúšobnej dobe viedli riadny život, nedopustili sa trestného činu, ani priestupku. Toho času nie je proti nim vedené žiadne trestné stíhanie, v registri trestov iný záznam nemajú. 

Z vyššie uvedených skutočností vyplýva, že obvinení v skúšobnej dobe podmienečného zastavenia trestného stíhania splnili podmienky uvedené v ustanovení § 217 ods. 1 Tr. por., a preto bolo potrebné rozhodnúť tak, ako je to uvedené vo výrokovej časti tohto uznesenia. 
	V zmysle § 217 ods. 4 Tr. por. právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e) Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka